AOT ปิดเช้าทรุด 5% เซ่นเว้นค่าเช่าซ้ำรวดเดียว 5 ไตรมาส หลังช่วย “คิงเพาเวอร์” จุใจมาแล้ว
AOT ปิดเช้าทรุด 5% เซ่นเว้นค่าเช่าซ้ำรวดเดียว 5 ไตรมาส หลังช่วย “คิงเพาเวอร์” จุใจมาแล้ว
AOT ปิดเช้าทรุด 5% เซ่นเว้นค่าเช่าซ้ำรวดเดียว 5 ไตรมาส หลังช่วย “คิงเพาเวอร์” จุใจมาแล้ว
24 ก.ย. 2563

ตามหนังสือที่อ้างถึง บริษัท ท่าอากาศยานไทย จำกัด (มหาชน) หรือ AOT (ทอท.) ได้แจ้งมาตรการให้ความช่วยเหลือ ผู้ประกอบการและสายการบิน ณ ท่าอากาศยานที่อยู่ในความรับผิดชอบดำเนินงานของ ทอท. ทั้ง 6 แห่งที่ได้รับ ผลกระทบจากการแพร่ระบาดของโรคติดเชื้อไวรัสโคโรนา 2019 (โควิด-19) ให้ทราบ ความละเอียดแจ้งแล้ว นั้นในการประชุมคณะกรรมการ ทอท. ครั้งที่ 10/2563 เมื่อวันพุธที่ 23 กันยายน 2563
โดยที่ประชุมพิจารณาแล้วเห็นว่า ปัจจุบันผู้ประกอบการและ สายการบินยังคงได้รับผลกระทบจากสถานการณ์แพร่ระบาดของโรคโควิด-19 เนื่องจากประเทศไทยยังคงกำหนด มาตรการที่เป็นการจำกัดการเดินทางและการขนส่งทางอากาศ ประกอบกับอุตสาหกรรมที่เกี่ยวข้องกับการเดินอากาศ ทั้งทางตรงและทางอ้อม เช่น สายการบิน และผู้ประกอบการภายในท่าอากาศยาน ยังไม่สามารถฟื้นฟูธุรกิจได้อย่าง เต็มรูปแบบ
ดังนั้น ที่ประชุมจึงมีมติอนุมัติการขยายระยะเวลามาตรการช่วยเหลือผู้ประกอบการและสายการบิน ที่ได้รับผลกระทบจากสถานการณ์แพร่ระบาดของโรคโควิด–19 โดยมีรายละเอียด ดังนี้
1.ขยายระยะเวลามาตรการช่วยเหลือผู้ประกอบการและสายการบินเกี่ยวกับค่าเช่าพื้นที่ ค่าบริการการใช้บริการในอาคาร และค่าผลประโยชน์ตอบแทนคงที่รายเดือน
1.1 กรณีผู้ประกอบการและสายการบินมีหนังสือขอยกเลิกการประกอบกิจการชั่วคราวหรือ ท่าอากาศยานของ ทอท. ปิดให้บริการชั่วคราว ทอท. จะขยายการยกเว้นการเรียกเก็บค่าเช่าพื้นที่ ค่าบริการ การใช้บริการในอาคาร และค่าผลประโยชน์ตอบแทนคงที่รายเดือน ให้กับผู้ประกอบการและสายการบิน จากเดิมสิ้นสุดการยกเว้นการเรียกเก็บฯ ณ วันที่ 31 ธันวาคม 2563 เป็นสิ้นสุด ณ วันที่ 31 มีนาคม 2565 หรือวันที่ผู้ประกอบการและสายการบินแจ้งขอกลับเข้ามาประกอบกิจการ แล้วแต่วันใดจะถึงก่อน
1.2 กรณีผู้ประกอบการและสายการบินที่ยังคงประกอบกิจการ ณ ท่าอากาศยานในความ รับผิดชอบดำเนินงานของ ทอท.
1.2.1 ปรับลดค่าเช่าพื้นที่ในอัตราร้อยละ 50 ให้แก่ผู้เช่าทุกราย จากเดิมสิ้นสุดการปรับลดฯ ณ วันที่ 31 ธันวาคม 2563 เป็นสิ้นสุด ณ วันที่ 31 มีนาคม 2565 1.2.2 เรียกเก็บค่าบริการการใช้บริการในอาคาร โดยคิดในอัตราร้อยละของค่าเช่าพื้นที่ ที่ปรับลดลงร้อยละ 50 1.2.3 ให้ใช้อัตราค่าเช่าพื้นที่และค่าบริการการใช้บริการในอาคารตามบัญชีอัตราค่าภาระ การใช้ท่าอากาศยาน ทรัพย์สิน บริการและความสะดวกต่างๆ ในกิจการของ ทอท. ฉบับปี 2559 สำหรับการคิด ส่วนลดตามข้อ 1.2.1 และ 1.2.2
2.ขยายระยะเวลามาตรการช่วยเหลือสายการบินในการเรียกเก็บค่าธรรมเนียมตามกฎหมาย ว่าด้วยการเดินอากาศ
2.1 กรณีสายการบินขอหยุดให้บริการชั่วคราวหรือท่าอากาศยานที่อยู่ในความรับผิดชอบของ ทอท.ปิดให้บริการชั่วคราว ทอท. จะยกเว้นค่าบริการที่เก็บอากาศยาน (Parking Charges) จากเดิมสิ้นสุดการยกเว้น ค่าบริการฯ ณ วันที่ 31 ธันวาคม 2563 เป็นสิ้นสุด ณ วันที่ 31 มีนาคม 2565 โดยมีเงื่อนไขว่า จะต้องได้รับอนุมัติ การยกเว้นการเรียกเก็บอัตราดังกล่าวจากรัฐมนตรีว่าการกระทรวงคมนาคม
2.2 ให้ส่วนลดค่าบริการในการขึ้นลงของอากาศยาน (Landing Charges) ในอัตราร้อยละ 50 และค่าบริการที่เก็บอากาศยาน (Parking Charges) สำหรับสายการบินที่ยังคงมีเส้นทางบิน ในอัตราร้อยละ 50 สำหรับทุกเส้นทางการบินทั้งในประเทศและระหว่างประเทศ จากเดิมสิ้นสุดการให้ส่วนลดฯ ณ วันที่ 31 ธันวาคม 2563 เป็นสิ้นสุด ณ วันที่ 31 มีนาคม 2565
2.3 กรณีเที่ยวบินเช่าเหมาลำ (Charter Flight) ให้มีสิทธิเข้าร่วมมาตรการช่วยเหลือดังกล่าว จากเดิมสิ้นสุดมาตรการ ณ วันที่ 31 ธันวาคม 2563 เป็นสิ้นสุด ณ วันที่ 31 มีนาคม 2565
3.การขยายมาตรการให้ความช่วยเหลือผู้ประกอบการและสายการบินตามข้อ 1 และ 2 ใช้กับ ผู้ประกอบการและสายการบินทุกรายในท่าอากาศยานทั้ง 6 แห่งของ ทอท. โดยมีผลตั้งแต่วันที่คณะกรรมการ ทอท. มีมติอนุมัติเป็นต้นไป (วันที่ 23 กันยายน 2563)
4.ทอท. สงวนสิทธิ์ในการเปลี่ยนแปลง แก้ไข หรือยกเลิกเงื่อนไขการให้ความช่วยเหลือผู้ประกอบการ และสายการบินตามข้อ 1 – 3 ให้เหมาะสมกับสถานการณ์และผลกระทบจากการแพร่ระบาดของโรคโควิด-19
อนึ่ง จากการที่ ทอท. ได้เคยแจ้งให้ตลาดหลักทรัพย์แห่งประเทศไทยทราบตามหนังสือที่ ทอท. 12837/2563 ลงวันที่ 25 สิงหาคม 2563 ว่า มาตรการให้ความช่วยเหลือผู้ประกอบการและสายการบินที่ได้รับผลกระทบจากโรคโควิด-19 ทอท.คาดว่าในปี 2564 จะมีรายได้ลดลงจากปีงบประมาณ 2563 ในอัตราร้อยละ 42.21 
ส่วนในปี 2565 จะมีรายได้เพิ่มขึ้นจากปีงบประมาณ 2564 ในอัตราร้อยละ 188.13 นั้น มาตรการให้ความช่วยเหลือผู้ประกอบการและสายการบินเพิ่มเติมตามข้อ 1 และข้อ 2 คาดว่าจะทำให้ ทอท. มีรายได้ในปีงบประมาณ 2564 ลดลงในอัตราร้อยละ 0.143 และในปีงบประมาณ 2565 มีรายได้ลดลงในอัตราร้อยละ 0.010 จากที่ประมาณการไว้เดิม
อีกทั้งก่อนหน้านี้ AOT ได้ออกมาตรการช่วยเหลือผู้ประกอบการในสนามบินจากผลกระทบจากสถานการณ์โควิด-19 โดยมีการเปลี่ยนวิธีการเก็บเงินการันตีขั้นต่ำจากกลุ่ม คิงพาวเวอร์ ผู้รับสัมปทานดิวตี้ฟรี และสัมปทานบริหารจัดการพื้นที่ในสนามบิน ส่งผลให้เกิดกระแสวิพากษ์วิจารณ์ในเชิงลบเป็นจำนวนมาก อีกทั้งเกิดความกังวลเกี่ยวกับรายได้ของ AOT ที่จะลดลง และกดดันราคาหุ้นก่อนหน้านี้ปรับลดลงหนัก
ด้านราคาหุ้น AOT ปิดภาคเช้าวันนี้(24 ก.ย.63) อยู่ที่ระดับ 56.25 บาท ลบ 2.75 บาท หรือ 4.66%  ด้วยมูลค่าซื้อขาย 1.75 พันล้านบาท